
AUDITO IŠVADA

BIRŠTONO  SAVIVALDYBĖS  2019 METŲ KONSOLIDUOTŲJŲ FINANSINIŲ ATASKAITŲ RINKINIO, SAVIVALDYBĖS BIUDŽETO VYKDYMO,

   TURTO NAUDOJIMO VERTINIMAS 
2020 m. liepos 10 d. Nr.3IŠ-4
Birštonas
Sąlyginė nuomonė dėl konsoliduotųjų finansinių ataskaitų rinkinio

Mes atlikome Birštono savivaldybės 2019 metų konsoliduotųjų finansinių ataskaitų rinkinio auditą. 

Mūsų nuomone, išskyrus mūsų išvados skyriuje „Pagrindas pareikšti sąlyginę nuomonę  dėl savivaldybės  konsoliduotųjų finansinių ataskaitų rinkinio” apibūdintų dalykų  poveikį, Birštono  savivaldybės 2019 metų konsoliduotųjų finansinių ataskaitų rinkinys parodo tikrą ir teisingą Birštono savivaldybės konsoliduojamų  subjektų  grupės 2019 m. gruodžio 31 d. finansinę būklę, 2019 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus.

Pagrindas pareikšti  sąlyginę nuomonę dėl Savivaldybės konsoliduotųjų finansinių ataskaitų rinkinio

1. Dėl ankstesnių auditų metu nustatytų infrastruktūros ir kitų statinių straipsnio sudėtyje esančių vietinės reikšmės kelių ir gatvių apskaitos netikslumų, kurie 2019 metais buvo dalinai ištaisyti. Savivaldybės  kelių ir gatvių  duomenys, pateikti pagal Tarybos patvirtintą kelių ir gatvių sąrašą, su buhalterinės apskaitos registrų duomenimis nesutampa. Negalime patvirtinti, kad į turto grupę „Infrastruktūros ir kiti statiniai“ įtraukti visi Savivaldybei nuosavybės teise priklausantys vietinės reikšmės keliai ir gatvės, vietinės reikšmės kelių ir gatvių apskaitos duomenis palyginti su viešųjų registrų duomenimis. Vietinės reikšmės kelių (gatvių) apskaita savivaldybėje nėra tiksli. Inventorizacija atlikta tik į apskaitą įtrauktam turtui, todėl nesant tikslios informacijos nebuvo užtikrinta tiksli ir tikra vietinės reikšmės kelių ir gatvių apskaita. Dėl to mes negalime patvirtinti, kad Savivaldybės konsoliduotoje finansinės būklės ataskaitoje paskutinę ataskaitinio laikotarpio dieną (2019-12-31) nurodyta  „Infastruktūros  ir  kiti  statiniai“ straipsnio sudėtyje  esančių  vietinės reikšmės kelių (gatvių) likutinė vertė yra  teisinga (žr. audito ataskaita 3.4.1 p., 29-30 psl.).
2.  Savivaldybėje nėra patvirtintas sąrašas parkų, skverų, jie nėra įteisinti. Savivaldybės  vykdoma  želdynų ir želdinių apsauga, priežiūra ir apskaita neatitinka nustatytų Želdynų įstatymo nuostatų
. Remiantis nustatytais ir neištaisytais neatitikimais, negalime patvirtinti Savivaldybės konsoliduotoje Finansinės būklės ataskaitoje pagal 2019-12-31 duomenis straipsnyje „Biologinis turtas“ nurodyta suma yra teisinga (žr. audito ataskaita  3.4.2 p., 30-31 psl.).
3. Dėl Birštono Savivaldybės administracijoje neįvertintų ilgalaikio materialiojo turto statybos užbaigimo aktų; neskaičiuojamo nuvertėjimo, kai statybos darbai nėra vykdomi ilgiau kaip 12 mėnesių, negalime patvirtinti, kad Savivaldybės konsoliduotoje Finansinės būklės ataskaitoje pagal 2019-12-31 duomenis straipsnyje „Nebaigta statyba ir išankstiniai mokėjimai“ nurodyta suma yra teisinga (žr. audito  ataskaita 3.4.3 p., 32 psl.).
Auditą atlikome pagal Valstybinio audito reikalavimus, tarptautinius audito standartus.       Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė“. Esame nepriklausomi nuo audituojamo subjekto pagal Savivaldybių kontrolierių profesinės etikos kodeksą ir įvykdėme kitus šiame kodekse nustatytus etikos reikalavimus.

Mes manome, kad mūsų surinkti audito įrodymai yra pakankami ir tinkami pagrįsti mūsų sąlyginę nuomonę dėl  Savivaldybės  konsoliduotųjų  finansinių ataskaitų rinkinio.
Besąlyginė nuomonė dėl Savivaldybės konsoliduotųjų biudžeto vykdymo ataskaitų rinkinio 
Mes atlikome Birštono savivaldybės 2019 metų kosoliduotųjų biudžeto vykdymo  ataskaitų  rinkinio  auditą. 

Mūsų nuomone, Birštono savivaldybės 2019 metų konsoliduotųjų biudžeto vykdymo ataskaitų rinkinys visais  reikšmingais atžvilgiais parengtas ir pateiktas pagal Lietuvos Respublikos teisės aktus,  reglamentuojančius šio rinkinio sudarymą. 

Pagrindas pareikšti besąlyginę nuomonę dėl Savivaldybės konsoliduotųjų biudžeto vykdymo ataskaitų rinkinio
Auditą atlikome pagal Valstybinio  audito reikalavimus,  tarptautinius  audito  standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė“. Esame nepriklausomi nuo audituojamo subjekto pagal Savivaldybių kontrolierių profesinės etikos kodeksą ir įvykdėme kitus šiame kodekse nustatytus etikos reikalavimus.

Mes manome, kad mūsų surinkti audito įrodymai yra pakankami ir tinkami pagrįsti mūsų besąlyginę nuomonę dėl  Savivaldybės  konsoliduotųjų  biudžeto vykdymo  ataskaitų rinkinio.
Kiti  dalykai
Atkreipiame dėmesį  į  pastebėjimus, kurie neturi įtakos nuomonei dėl biudžeto vykdymo  ataskaitų  rinkinio,  tačiau yra svarbūs.
Neteisingai parodytas Paskolų įsipareigojimų pagal DNMP ir pagal ETPT modelį įsipareigojimų likutis metų pradžioje ir metų eigoje. Paskolų įsipareigojimų pagal DNMP ir pagal ETPT modelį likutis ataskaitinio laikotarpio pabaigoje yra parodytas teisingai (žr. audito ataskaita 2.5.2. p., 23 psl.).

Sąlyginė nuomonė dėl Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams

Mes atlikome Birštono savivaldybės biudžeto lėšų ir turto valdymo, naudojimo, disponavimo jais  teisėtumo  ir  naudojimo  įstatymų  nustatytiems  tikslams  2019  metais  auditą.
Mūsų nuomone, išskyrus mūsų  išvados skyriuje „Pagrindas  pareikšti  sąlyginę  nuomonę  dėl Savivaldybės  lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams“ apibūdintų dalykų poveikį, Birštono  savivaldybės  konsoliduojamų  subjektų  grupė 2019  metais  savivaldybės lėšas  ir  turtą  valdė,  naudojo, disponavo  jais  teisėtai  ir  naudojo  įstatymų  nustatytiems  tikslams. 
Pagrindas pareikšti sąlyginę nuomonę dėl Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams
              1. Birštono savivaldybė nesilaikė 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 str. 3 d. nuostatų dėl įsiskolinimų padengimo. Savivaldybės mokėtinos sumos (be paskolų grąžinimo) 2019 m. gruodžio 31 dienai yra  29,5 tūkst. Eur didesnės negu 2019 m.  sausio  1 dienai (žr. audito ataskaita  2.5 p., 21-22 psl .).
2. Birštono savivaldybė neužtikrina Lietuvos Respublikos valstybės ir savivaldybių turto valdymo, naudojimo ir disponavimo juo įstatymo
 nuostatų įgyvendinimo kontrolės. Savivaldybėje nekilnojamo turto valdymas, naudojimas ir disponavimas juo ne visais atvejais užtikrina visuomeninės naudos, efektyvumo, racionalumo ir viešosios teisės principų laikymąsi. (žr. audito ataskaita 5 d. pastraipa „Birštono savivaldybės nekilnojamojo turto valdymas“ 33-34 psl.)
3. Savivaldybės biudžeto lėšos, skirtos darbo užmokesčiui, nustatytais atvejais naudotos netaikant arba netinkamai taikant teisės aktus, reglamentuojančius darbo apmokėjimo sistemą. (žr. audito ataskaita 5 d. pastraipa „Darbuotojų, darbo apmokėjimą, reglamentuojančių teisės aktų analizė“ 34-35 psl.).
4. Nustatyti Inventorizacijos taisyklių pažeidimai leidžia konstatuoti, kad Savivaldybės turtas, įsipareigojimai inventorizuojami formaliai, inventorizavimo procesas neužtikrina turto, įsipareigojimų ir faktiškai rastų jų likučių palyginimo su buhalterinės apskaitos duomenimis. (žr. audito ataskaita 5 d. pastraipa „Metinės  inventorizacijos   rezultatų  analizė“ 35-36  psl.).
5. Nevyriausybinių organizacijų projektų paraiškose trūksta konkretumo, aiškumo. Kai kurie juriniai asmenys biudžeto lėšas naudoja ne pagal sąmatose numatytą detalizaciją. Audito  metu, negalėjome patvirtinti, kad 2,4 tūkst. Eur lėšų nevyriausybinės organizacijos panaudojo teisėtai (žr. audito ataskaita 5 d. pastraipa „Nevyriausybinių organizacijų finansavimas“ 36-37  psl.).
6.  Įstaigos nevisada laikėsi teisės aktų reikalavimų vykdant viešuosius  pirkimus (žr. audito ataskaita 5 d.: pastraipa „VšĮ  Birštono  pirminės  sveikatos  priežiūros centro turto ir lėšų valdymo, naudojimo analizė“ 37-38  psl., pastraipa „Birštono  gimnazijos turto ir lėšų  valdymo, naudojimo  analizė“ 38 psl.).   

Auditą atlikome pagal Valstybinio audito reikalavimus, tarptautinius audito standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė“. Esame nepriklausomi nuo audituojamo subjekto pagal Savivaldybių kontrolierių profesinės  etikos kodeksą  ir  įvykdėme  kitus  šiame  kodekse  nustatytus  etikos reikalavimus.

Mes manome, kad mūsų surinkti audito įrodymai yra pakankami ir tinkami pagrįsti mūsų sąlyginę nuomonę dėl  Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams.
Vadovybės atsakomybė už Savivaldybės konsoliduotųjų ataskaitų rinkinį,  Savivaldybės biudžeto  ir turto  naudojimą
Birštono savivaldybės administracijos direktorius yra atsakingas už savivaldybės konsoliduotųjų finansinių ataskaitų rinkinio parengimą ir teisingą pateikimą pagal Lietuvos Respublikos viešojo sektoriaus apskaitos ir finansinės atskaitomybės standartus, konsoliduotųjų biudžeto vykdymo ataskaitų rinkinio parengimą ir teisingą pateikimą pagal Lietuvos Respublikos teisės aktus,  reglamentuojančius šio rinkinio sudarymą,  už savivaldybės lėšų ir  turto valdymo, naudojimo ir  disponavimo  jais teisėtumą ir  jų  naudojimą  įstatymų  nustatytiems  tikslams bei  tokią vidaus  kontrolę, kokia, vadovybės  nuomone, yra  būtina parengti  finansines ir  biudžeto  vykdymo  ataskaitas be  reikšmingų  iškraipymų dėl apgaulės   ar  klaidos  ir  užtikrinti  teisėtą  lėšų  ir  turto  valdymą, naudojimą ir  disponavimą jais  ir  naudojimą  įstatymų  nustatytiems  tikslams.

Biudžeto asignavimų valdytojai yra atsakingi už biudžeto vykdymo ataskaitų rikinio teisingą parengimą ir pateikimą, Savivaldybės biudžeto ir turto valdymą, naudojimą ir disponavimo jais teisėtumą ir jų naudojimą įstatymų nustatytiems tikslams. 

Už finansinių ataskaitų rinkinių sudarymą ir pateikimą teisės aktų nustatyta tvarka atsakingi Savivaldybės kontroliuojamų viešojo sektoriaus subjektų vadovai.

Auditoriaus atsakomybė

Mūsų tikslas yra gauti pakankamą užtikrinimą dėl to, kad Birštono savivaldybės 2019 metų konsoliduotosios finansinės ir biudžeto vykdymo ataskaitos kaip visuma nėra reikšmingai iškraipytos dėl apgaulės ar klaidos, o savivaldybės lėšos ir turtas valdomas, naudojamas, disponuojamas  jais teisėtai ir naudojamas įstatymų nustatytiems tikslams ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti per auditą, kuris atliekamas pagal Valstybinio audito reikalavimus, tarptautinius audito standartus. Iškraipymai, kurie gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis finansinėmis  ir  biudžeto  vykdymo  ataskaitomis. 

             Atlikdami auditą pagal Valstybinio audito reikalavimus, tarptautinius audito standartus, viso audito metu priėmėme profesinius sprendimus ir laikėmės profesinio skepticizmo principo. Mes taip pat:


- nustatėme ir įvertinome konsoliduotųjų finansinių ataskaitų reikšmingo iškraipymo dėl apgaulės arba klaidų riziką, suplanavome ir atlikome procedūras kaip atsaką į tokią riziką ir surinkome pakankamų tinkamų audito įrodymų mūsų nuomonei pagrįsti. Reikšmingo iškraipymo dėl apgaulės neaptikimo rizika yra didesnė nei reikšmingo iškraipymo dėl klaidų neaptikimo rizika, nes apgaule gali būti sukčiavimas, klastojimas, tyčinis praleidimas, klaidingas aiškinimas arba vidaus kontrolių nepaisymas;


- supratome su auditu susijusią vidaus kontrolę, kad galėtume suplanuoti konkrečiomis aplinkybėmis tinkamas audito procedūras, o ne tam, kad galėtume pareikšti nuomonę apie subjekto vidaus kontrolės efektyvumą;


- įvertinome taikomų apskaitos metodų tinkamumą ir apskaitinių vertinimų bei susijusių vadovybės atskleidimų pagrįstumą;


- įvertinome bendrą konsoliduotųjų finansinių ataskaitų pateikimą, struktūrą ir turinį, įskaitant atskleidimus, ir tai, ar konsoliduotosiose finansinėse ataskaitose pateikti pagrindžiantys sandoriai ir įvykiai taip, kad atitiktų teisingo pateikimo koncepciją;


- surinkome pakankamų tinkamų audito įrodymų apie subjektų finansinę informaciją ar veiklą grupėje, kad galėtume pareikšti nuomonę apie grupės konsoliduotas finansines ataskaitas. Atsakome už vadovavimą auditui, jo priežiūrą ir atlikimą. Tik mes atsakome už pareikštą mūsų nuomonę apie auditą;

             - įvertinome lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams, teisės aktų ar kitų dokumentų (sutarčių ir kt.) reikalavimų laikymąsi, atsižvelgėme į galinčias kilti rizikas, susijusias su šių reikalavimų nesilaikymu, suplanavome ir atlikome procedūras kaip atsaką į tokias rizikas ir surinkome pakankamų tinkamų audito įrodymų mūsų nuomonei pagrįsti.

Mes, be visų kitų dalykų, informavome už valdymą atsakingus asmenis dėl audito apimties ir atlikimo laiko bei reikšmingų audito pastebėjimų, įskaitant svarbius vidaus kontrolės trūkumus, kuriuos nustatėme audito metu.

Audito išvadą teikiame kartu su audito ataskaita.
Savivaldybės kontrolierė



                                           Janina   Blekaitienė
� Lietuvos Respublikos želdynų įstatymas 2007 m. birželio 28 d. Nr. X-1241 (su vėlesniais pakeitimais) 10 str.


� Lietuvos Respublikos valstybės ir savivaldybių turto valdymo, naudojimo ir disponavimo juo įstatymas 1998 m. gegužės 12 d. Nr. VIII-729 (su vėlesniais pakeitimais)





